"Premierul a mers în această dimineaţă la o mică florărie, un business românesc dezvoltat de două surori, Mihaela şi Irina, unde a oferit mărţişoare şi a cumpărat flori româneşti. Ajuns la sediul guvernului, prim-ministrul a împărţit buchete de flori angajatelor", au transmis, vineri, reprezentanții PSD.
Imagini cu premierul oferind flori de 1 Martie au fost postate în mediul online, atat pe pagina de Facebook a Guvernului, cât și pe cea a lui Marcel Ciolacu.
"O primăvară frumoasă tuturor doamnelor şi domnişoarelor! Mulţumiri speciale Muzeului Naţional al Ţăranului Român şi doamnei muzeograf Constantin Oana Otilia pentru facilitarea realizării materialului", se arată în mesajul care însoţeşte materialul video.